Achilleas Sdoukos

Achilleas Sdoukos (* 8. marec 1985, Bratislava) je sklár a dizajnér gréckeho-slovenského pôvodu. Zameriava sa na vytváranie luxusných interiérov na mieru s nádychom jedinečnosti ideí v prevedení taveného a líhaného skla v kombinácií drahých kovov ako sú zlato či platina s prímesami  sklárskych pigmentov. Má bohatý výtvarný program a jeho diela sú súčasťou mnohých zbierok, privátnych a verejných interiérov u nás i v zahraničí. Pravidelne vystavuje doma aj v zahraničí. Jeho diela spoznali v mnohých metropolách, ako napríklad v Moskve, v Paríži, v Aténach, Ríme, Zürichu, Geneve, Miami, Madrid či v Turecku v Konia.

Životopis 
V rokoch 2004 – 2008 študoval dizajn a tvarovanie dreva na Škole úžitkového výtvarníctva Jozefa Vydru a v rokoch 2008 – 2013 na Vysokej škole výtvarných umení v Bratislave - najprv sklo u prof. V. Oravca, a potom sochu, objekt a inštaláciu u prof. J. Hoffstädtera.

Od detstva vyrastal v umeleckom prostredí. Jeho matka je známa maliarka Ingrid Zámečníková a grécky pôvod jeho otca Dimitrija Sdoukosa vtlačil jeho naturelu i umeleckému prejav jasnú pečať prepojenia na kolísku antickej kultúry. Okrem výtvarnej tvorby a dizajnu sa venuje i hudbe, pôsobí ako gitarista v rockových skupinách Revoltage a Karpina. Od roku 2022 začal aktívne s letectvom a pokračuje v štúdiu na vyššie atestácie.

Tvorba 

Svojim citlivým vnímaním transformuje sklo do umeleckých inštalácií a spolu s využitím dizajnových prvkov otvára pohľad na nové scenérie, ktoré posúvajú hranice využitia skla. Tento krehký a zároveň pevný materiál premieňa do tekutého stavu a obohacuje ho oživujúcim svetlom. Nekonečným zdrojom inšpirácie sú pre neho grécka mytológia, príroda, hudba a technológie. Achilleasove diela reflektujú manuálnu zručnosť, cit pre detail a túžbu objavovať. Prezentuje divákovi estetické cítenie k tvorbe a tiež funkčné dizajnové riešenia s pridanou hodnotou. Jeho umelecké diela sú vyrábané každému zákazníkovi podľa vlastných požiadaviek, takže každé dielo je jedinečné a unikátne.

Diela, ktoré vytvára, sa od konkurencie líšia vysokou originalitou a pridanou umeleckou hodnotou, ktorá sa nevyskytuje ani u luxusných diel. Uspokojí sa tak aj najnáročnejšia skupina zákazníkov. Achilleas tvorí diela nadčasovo, ich dizajn nestarne a ich hodnota sa rokmi zvyšuje.

Okrem iného sa venuje tvorbe ocenení pre rôzne príležitosti. Najznámejšie ocenenie, ktoré vytvoril je pre soška Krištáľové krídlo, ktoré je udeľované osobnostiam na Slovensku, ktoré dosiahli vo svojom odvetví mimoriadnej odbornosti a úspechu. Podľa Achilleasa Sdoukosa je hlavná myšlienka jeho diela „mať sen a dokázať ho premeniť na niečo vzácne a užitočné pre nás všetkých, čo dokazujú jeho laureáti“. Ďalej vytvoril Cenu za vedu a techniku, ktorú udeľuje Ministerstvo školstva, vedy, výskumu a športu za prácu a výsledky v oblasti vedy a techniky. Taktiež Ocenenie pre IT Gala, najprestížnejšie výročné podujatie slovenskej komunity informačných technológií a telekomunikácií. Na svojom konte má aj tvorbu ocenení pre slovenského a českého Športovca roka, Bratislavské módne dni, Ekotopfilm, ocenenie pre vládne delegácie, Zlatá hokejka alebo Kríž pre pápeža Františka s motívom panny Márie Šaštínskej a cena rektora univerzity ETH Zürich a mnoho ďalších.

Ateliér 

Nový ateliér sa nachádza v unikátnych priestoroch v budove bývalej reštaurácie Casablanca v Bratislave na Kolibe. Po rekonštrukcii sa priestory premenili na podoby trojpodlažného luxusného ateliéru. Prízemie tvorí nádherná presklená galéria, ktorá je plná diel, obrazov a sklenených platík. Na prvom poschodí sa nachádza maliarsky ateliér Ingrid Zámečníkovej a jej expozície obrazov, taktiež vzorový showroom, ktorý je kompletne zariadený sklárskymi dizajnovými  dielami Achilleasa Sdoukosa. Atmosféru ateliéru dotvára krásny výhľad na prírodu a pohľady na bratislavský hrad, Slavín a rakúske Alpy.

Občianske združenie Ars Arete 
Achilleas sa venuje aj občianskemu združeniu Ars Arete, prostredníctvom ktorého podporuje umenie vzdelávacou a osvetovou činnosťou. Občianske združenie má na konte vydavateľskú činnosť, ale aj tvorbu rôznych dokumentárnych, historických či cestopisných filmov.

Samostatné výstavy 
2018 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2018 Večer s múzami, Audi centrum, Bratislava, Slovensko (spolu s Ingrid Zámečníkovou)
2018 Krehká krása, MIELE Center STOPKA, Bratislava, Slovensko
2018 Trójsky poklad, Slovenský inštitút, Viedeň, Rakúsko (spolu s Ingrid Zámečníkovou)
2018 Trojský poklad, Slovenský inštitút, Praha, Česko (spolu s Ingrid Zámečníkovou)
2017 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2017 Krehká krása, Savoy Gallery. Bratislava, Slovensko (spolu s Ingrid Zámečníkovou)
2016 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2016 Cristal Gallery, FIS SKI World Cup Jasná, Slovensko
2016 Maľba a sklo, Slovenský inštitút, Rím, Taliansko (spolu s Ingrid Zámečníkovou)
2015 Diamonds International Corporations, Bratislava, Slovensko
2013 Sklo a anjeli, Slovenský inštitút, Moskva, Rusko
2013 Metamorfózy, Rezidencia OECD, Paríž, Francúzsko (spolu s Ingrid Zámečníkovou)
2012 Metamorfózy, Galéria Palissandros, Patras, Grécko
2011 Metamorfózy, Galéria Epaskt, Atény, Grécko
2011 Brufuli, Pálffyho palác spolu s P. Ďurišom a T. Ondrouškom, Bratislava, Slovensko
2010 Všetko je inak, Galéria Fontána, Piešťany, Slovensko (spolu s Ingrid Zámečníkovou)
2009 Štvrtý rozmer, Bratislava, SCWP, Slovensko

Kolektívne výstavy 
2016 - Výtvarné paralely XV. Galéria Silencium, Čačak, Srbsko
2015 - Stretnutie, Galéria Slovenského rozhlasu, Bratislava, Slovensko
2015 - Slovensko – rakúska obchodná komora, Schloss Hof, Rakúsko
2014 - Česko – ruská obchodná komora, Karlove Vary, Česko
2013 - moskovské bienále, Múzeum dekoratívnych umení, Moskva, Rusko
2011 - Výtvarné paralely X, Galéria Silencium, Bratislava. Slovensko
2011 - International Artists Meeting, Karatay Univerzity, Konya, Turecko
2011 - Ekofestival. Technopolis, Atény, Grécko
2010 - Ateliér + - Sklo, Galéria Nova, Bratislava, Slovensko
2009 - Galéria Toš, ostrov Krk, Chorvátsko SYMPÓZIÁ
2011 - Medzinárodné výtvarné sympózium IFAS, Konya Karatay Univerzity, Konya, Turecko
2011 - Medzinárodné sympózium Art and Paper, Čačak, Srbsko
2010 - Medzinárodné maliarske sympózium, Prolom Banja, Srbsko

Výstavná prezentácie 
2014 – Česko – ruská obchodná komora, Karlove Vary, Česko
2014 – Slovenská diplomatická párty, Praha, Česko
2014 – Slovensko – rakúska obchodná komora, Tomášov, Slovensko
2014 – IT GALA 2014, Bratislava, Slovensko
2015 – Slovensko – rakúska obchodná komora, Schloss Hof, Rakúsko

Účasť na sympóziách:

2010 – Medzinárodné maliarske sympózium. Prolom Banja. Srbsko
2011 – Medzinárodné výtvarné sypózium IFAS. Konya Karatay Univerzity. Konya. Turecko
2011 – Medzinárodné sympózium Art and Paper. Čačak. Srbsko

Externé odkazy 
 Oficiálna stránka
 TERAZ: PLAVČAN: Achilleas Sdoukos dáva do každého objektu kus svojho zdravia
 Trendy bývanie: Achilleas Sdoukos- Rozhovor
 Slovenka: Umelec Achilleas Sdoukos: Tvorí mýtické diela s puncom noblesy 
 Pravda: Výstava: Achilleas Sdoukos stavil na sklo

Slovenskí dizajnéri
Absolventi Vysokej školy výtvarných umení v Bratislave
Osobnosti z Bratislavy